Document ID: /roh_data/filtered/fineweb-2-filterrobots_roh.jsonl.gz/23104

Istoricamain e linguisticamain ans collia bler cun noss vischins en il nordost. Il linguatg roman-rumantsch ha marcà per tschientaners la Val dal Rain songagliaisa, il Principadi da Liechtenstein ed il Vorarlberg.
Quest’istorgia communabla cun nus Rumantschs e Ladins è pauc enconuschenta, era sche ella s’extenda sur var 1500 onns ed ha laschà enavos ses fastizs linguistics en questas regiuns enfin oz. L’istoricher Adolf Collenberg sa metta als fastizs d’in istorgia pauc enconuschenta.